钦定古今图书集成/理学汇编/文学典/第086卷 > 方凤〈樗〉
## 钦定古今图书集成/理学汇编/文学典/第086卷 > 方凤〈樗〉

按《浙江通志》：“凤一名景山，字韶父，浦江人。有异材，常
出游杭郡，尽交海内知名士。将作监丞方洪奇其文，
举礼部不中，后以特恩授容州文学。未几宋亡，凤自
是无仕志，益肆为汗漫游，北出金陵京口，南过东瓯
海上。悼天堑不守，顾盼徘徊，老泪如霰。凤善诗，晚遂
一发于咏歌，音调凄凉，深于古今之感。临没犹属其”
子樗题旌曰“容州”，示不忘也。性不喜佛，读唐《傅奕传》，
壮其为人。凤所著诗三千馀篇，曰《存雅堂稿》。樗字寿
父，亦精于诗云。